Rue de la Moselle (Mülhausen)
D’ Ziagelgass (offiziäll ìm zwaischproochiga Schtroossaschìld Ziegelgass; uff Frànzeesch Rue de la Moselle) ìsch a Schtrooss z’ Mìlhüüsa.

wu sa lììgt 
D’ Ziagelgass làuift vu dr Metzerschtrooss bis àn d’ Wìldamànnsgass ìm Schtàdtzäntrum vu Mìlhüüsa. Sa ìsch äbba 200 Meeter làng. Uff dr Làuifschträcka sìnn zwai Kriizunga: z’äärscht mìt Àm Bollwark un witterscht mìt dr Braitagass.

Gschìcht 
Ìm 15. Joohrhundert hàt dia Schtrooss Neuensteiner Gasse ghaissa, wial doo àn dara Zitt d’ Hoof vu da Neuensteiner gsìì ìsch. Àn dr saalwa Schtälla-n-ìsch schpeeter d’ „Ziagelhoof“ gsìì, wu maa Ziagel fìr d’ gànza Schtàdt hargschtällt hàt. Àb 1782 hàt maa s’ Gebäi àls „Sàlzhüüs“ bnutzt.

Schuu-n-ànna 1798 hàt d’ Schtrooss uff Frànzeesch Rue des Brasseurs ghaissa — dàs bediitet „Bràuijerschtrooss“. Naamlig sìnn ìn dr Neecha vu dr Schtrooss zwai Bràuijaräja gsìì. Daa Nàmma hàt d’ Schtrooss offiziäll dur a Verordnung vum Mìlhüüser Gmaindaroot àm 11. Nowamber 1843 bikumma. Àn dr Zitt vum Raichslànd Elsàss-Lothrìnga ànna 1870 ìsch d’ Schtrooss ìn Ziegel-Strasse umtaift worra. Ànna 1919 ìsch sa uff Frànzeesch Rue de la Moselle gnännt worra — noh dr Moselle, era Fluss ìn Lothrìnga. Ànna 1940 hann d’ Nàzis d’ Schtrooss wììder ìn Ziegel Strasse umtaift, un d’rnooh ìn Ziegel Gasse ìm Joohr druff. Noh dr Befräijung vu Mìlhüüsa ànna 1944 ìsch dr frànzeescha Nàmma Rue de la Moselle wììder z’ruckkumma.

Àm 26. Septamber 1979 ìsch d’ Schtrooss a Füassgangerzoona worra.

wàs doo z’ sah ìsch 
 Àm Nr. 9 ìsch a Wànd, wu jeeder Moneet a Kìnschtler druff moolt. D’ Wand gheert ze’ma Mìlhüüser Verain.
 Àm Nr. 15 fìnda m’r d’ Maison Engelmann — ’s ìsch a klain Iikàuifszäntrum, wo 700 Meeter grooss ìsch, un wo 19. Oktoower 2012 iigwäjt worra-n-ìsch.
 Àm Nr. 23 ìsch a Woohnhüüs, wu d’ riicha Litt zwìscha da zwai Waltkriaga gwohnt hann.

Lìteràtüür

Ainzelnoohwiisa 

Moselle, Rue